NARIADENIE RADY ktorým sa dočasne pozastavujú autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy Návrh NARIADENIE RADY ktorým sa dočasne pozastavujú autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy /* KOM/2011/0259 v konečnom znení - CNS 2011/0111*/





DÔVODOVÁ SPRÁVA Kontext návrhu Dôvody a ciele návrhu Vláda Španielskeho kráľovstva požiadala v mene orgánov autonómneho spoločenstva Kanárskych ostrovov o predĺženie súčasnej schémy, ktorou sa ustanovuje pozastavenie ciel na dovoz niektorých priemyselných výrobkov. Tieto opatrenia sú zamerané na posilnenie konkurencieschopnosti miestnych hospodárskych subjektov a tým na zabezpečenie stabilnejšej zamestnanosti na týchto ostrovoch. Všeobecný kontext Kanárske ostrovy patria medzi najvzdialenejšie regióny Európskej únie, pre ktoré možno ustanoviť osobitné opatrenia podľa článku 349 Zmluvy o fungovaní Európskej únie s cieľom prekonať hospodárske nevýhody, ktorým tieto regióny čelia z dôvodu ich geografickej polohy. Existujúce ustanovenia v oblasti návrhu Podobné ustanovenia sa zaviedli nariadením Rady (EÚ) č. 973/2010 z 25. októbra 2010 pre autonómne oblasti Portugalskej republiky, Azory a Madeiru. Súlad s ostatnými politikami a cieľmi Únie Tento návrh je v súlade s politikami Únie, predovšetkým v oblasti medzinárodného obchodu, hospodárskej súťaže, podnikania a vonkajších vzťahov. Konzultácie so zainteresovanými stranami a posúdenie vplyvu Konzultácie so zainteresovanými stranami Konzultácie sa viedli s členmi odbornej pracovnej skupiny Komisie „pre otázky colného hospodárstva“, ktorí voči navrhovanému pozastaveniu nevzniesli žiadne námietky ekonomickej povahy. Získavanie a využívanie expertízy Externá expertíza nebola potrebná. Posúdenie vplyvu Posúdenie vplyvu sa nevykonalo z dôvodu všeobecného uplatňovania navrhovaných opatrení. Právne prvky návrhu Zhrnutie navrhovaného opatrenia Navrhovaným pozastavením ciel podľa Spoločného colného sadzobníka by sa miestnym hospodárskym subjektom na Kanárskych ostrovoch umožnilo dovážať isté množstvo surovín, dielov, súčiastok a kapitálového tovaru bez cla. Aby sa predišlo akémukoľvek zneužitiu alebo zmene v tradičných obchodných tokoch takýchto výrobkov, má tovar, na ktorý sa vzťahuje pozastavenie cla, podliehať kontrolám konečného použitia. Navyše, kapitálový tovar budú musieť používať miestne podniky na ostrovoch aspoň počas dvoch rokov, kým sa budú môcť voľne predať iným podnikom so sídlom v iných častiach colného územia Európskej únie. Suroviny, diely alebo súčiastky sa budú musieť používať na priemyselnú transformáciu a údržbu na Kanárskych ostrovoch, aby sa ne mohla vzťahovať výhoda pozastavenia cla. Právny základ Článok 349 Zmluvy o fungovaní Európskej únie. Zásada subsidiarity Návrh patrí do výlučnej právomoci Únie. Zásada subsidiarity sa preto neuplatňuje. Zásada proporcionality Návrh je v súlade so zásadou proporcionality z týchto dôvodov: Daná forma opatrenia sa pravidelne používa ako nástroj na zvýšenie konkurencieschopnosti hospodárskych subjektov. Povinnosť kontrol konečného použitia v súlade s ustanoveniami Spoločného colného sadzobníka a jeho vykonávacími ustanoveniami je v tejto súvislosti zaužívaným postupom a nezakladá žiadnu výraznú dodatočnú administratívnu záťaž pre regionálne a miestne orgány a hospodárske subjekty. Výber nástrojov Navrhované nástroje: nariadenie. Zmluva nepovoľuje žiadne iné prostriedky na vykonávanie takýchto opatrení. Vplyv na rozpočet Návrh má vplyv na rozpočet Únie, nakoľko pozastavenie cla povedie k stratám v príjmoch vlastných zdrojov Únie. 2011/0111 (CNS) Návrh NARIADENIE RADY ktorým sa dočasne pozastavujú autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 349, so zreteľom na návrh Európskej komisie, po predložení návrhu legislatívneho aktu parlamentom jednotlivých štátov, so zreteľom na stanovisko Európskeho parlamentu[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s mimoriadnym legislatívnym postupom, keďže: (1) V súlade s nariadením Rady (ES) č. 704/2002 z 25. marca 2002 dočasne pozastavujúcim autonómne clá podľa Spoločného colného sadzobníka na dovozy určitých priemyselných výrobkov a otvárajúcim a spravujúcim autonómne colné kvóty Spoločenstva na dovozy určitých produktov rybolovu na Kanárske ostrovy[4] sa platnosť pozastavení ciel podľa Spoločného colného sadzobníka pre niektoré druhy kapitálového tovaru na obchodné alebo priemyselné použitie skončí 31. decembra 2011. (2) Španielska vláda v septembri 2010 požiadala v mene vlády Kanárskych ostrovov o predĺženie pozastavenia autonómnych ciel podľa Spoločného colného sadzobníka pre istý počet výrobkov v súlade s článkom 349 zmluvy. Svoju žiadosť odôvodnila tým, že vzhľadom na odľahlosť uvedených ostrovov hospodárske subjekty znášajú mimoriadne nepriaznivé ekonomické a obchodné znevýhodnenia, ktoré majú negatívny vplyv na demografické trendy, zamestnanosť, sociálny a ekonomický rozvoj. (3) Nedávna hospodárska kríza vážne zasiahla odvetvie priemyslu Kanárskych ostrovov spolu s výstavbou. Pokles vo výstavbe zasiahol všetky pomocné odvetvia priemyslu, ktoré od neho závisia. Nepriaznivé finančné podmienky mali vážny dosah na mnohé oblasti podnikania. Okrem toho, prudký nárast nezamestnanosti v Španielsku ešte prehĺbil pokles v domácom dopyte vrátane dopytu po priemyselných výrobkoch. (4) Miera nezamestnanosti na Kanárskych ostrovoch počas uplynulých desiatich rokov presahovala národný priemer v Španielsku a od roku 2009 sa v tomto autonómnom spoločenstve zaznamenala najvyššia úroveň z celej krajiny[5]. Navyše, viac ako polovica priemyselnej výroby na Kanárskych ostrovoch sa spotrebúva na týchto ostrovoch, čo je obzvlášť vážne, nakoľko dopyt tam zaznamenal výraznejší pokles. (5) S cieľom poskytnúť dlhodobú perspektívu pre investorov a umožniť hospodárskym subjektom, aby dosiahli úroveň priemyselných a obchodných činností, ktorou by sa stabilizovalo hospodárske a sociálne prostredie na ostrovoch, je teda vhodné predĺžiť obdobie úplného pozastavenia autonómnych ciel podľa Spoločného colného sadzobníka pre niektoré druhy tovaru, ako sa uvádza v prílohe II a prílohe III k nariadeniu (ES) č. 704/2002, na obdobie 10 rokov. (6) Okrem toho v tej istej súvislosti španielske orgány požiadali o pozastavenie ciel podľa Spoločného colného sadzobníka pre štyri nové výrobky v rámci položiek s číselnými znakmi KN 3902 10 00, 3903 11 00, 3906 10 00 a 4805 00 00. Táto žiadosť sa prijala, keďže tieto pozastavenia posilnia hospodárstvo Kanárskych ostrovov. (7) Aby sa zabezpečilo, že tieto colné opatrenia budú využívať iba hospodárske subjekty so sídlom na území Kanárskych ostrovov, pozastavenia by mali byť podmienené konečným použitím daných výrobkov v súlade s nariadením Rady (EHS) 2913/92 z 12. októbra 1992, ktorým sa ustanovuje Colný kódex spoločenstva[6], a nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva[7]. (8) V prípade narušenia obchodu a s cieľom zaistiť jednotné podmienky na vykonávanie tohto nariadenia by sa vykonávacie právomoci mali preniesť na Komisiu, aby sa jej umožnilo dočasne stiahnuť toto pozastavenie. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[8]. (9) S cieľom zaistiť kontinuitu opatrení stanovených v nariadení (ES) č. 704/2002 je nutné uplatňovať opatrenia ustanovené v tomto nariadení od 1. januára 2012. PRIJALA TOTO NARIADENIE: Článok 1 Od 1. januára 2012 do 31. decembra 2021 sa úplne pozastavujú clá podľa Spoločného colného sadzobníka uplatniteľné na dovozy kapitálového tovaru na obchodné alebo priemyselné použitie na Kanárske ostrovy, na ktoré sa vťahujú číselné znaky KN uvedené v prílohe I, aktualizovanej akoukoľvek zmenou a doplnením nariadenia Rady (EHS) č. 2658/87[9]. Tento tovar sa bude používať v súlade s príslušnými ustanoveniami nariadenia (EHS) č. 2913/92 a nariadenia (EHS) č. 2454/93 najmenej počas 24 mesiacov od momentu, ako ho hospodárske subjekty so sídlom na Kanárskych ostrovoch prepustia do voľného obehu. Článok 2 Od 1. januára 2012 do 31. decembra 2021 sa úplne pozastavujú clá podľa Spoločného colného sadzobníka uplatniteľné na dovoz surovín, dielov a súčiastok, na ktoré sa vťahujú číselné znaky KN uvedené v prílohe II, aktualizovanej akoukoľvek zmenou a doplnením nariadenia Rady (EHS) č. 2658/87, a ktoré sa použili na priemyselné spracovanie alebo údržbu na Kanárskych ostrovoch. Článok 3 Pozastavenie ciel uvedené v článkoch 1 a 2 je podmienené konečným použitím v súlade s článkami 21 a 82 nariadenia (EHS) č. 2913/92 a kontrolami ustanovenými v článkoch 291 až 300 nariadenia (EHS) č. 2454/93. Článok 4 1. Pokiaľ má Komisia dôvody domnievať sa, že pozastavenia ustanovené týmto nariadením viedli k narušeniu obchodu s konkrétnym výrobkom, môže prijať vykonávacie akty, ktorými sa dočasne odvolá pozastavenie na obdobie nie dlhšie ako 12 mesiacov. Tieto vykonávacie akty sa musia prijať v súlade s postupom kontroly uvedeným v článku 5. Dovozné clá pre výrobky, pre ktoré sa dočasne odvolalo pozastavenie, sa zaistia zábezpekou a prepustenie daných výrobkov do voľného obehu v Spoločenstve Kanárskych ostrovoch je podmienené poskytnutím takejto zábezpeky. 2. Do obdobia 12 mesiacov uvedenom v odseku 1 by sa malo prijať konečné rozhodnutie, či sa toto pozastavenie má zachovať alebo odvolať. Ak sa pozastavenie odvolá, sumy ciel zaistených zábezpekami sa definitívne vyberú. 3. Ak sa počas dvanásťmesačnej lehoty neprijme žiadne konečné rozhodnutie v súlade s odsekom 2, zábezpeky sa uvoľnia. Článok 5 1. Komisii pomáha Výbor pre Colný kódex zriadený článkom 247a ods. 1 nariadenia (EHS) č. 2913/92. Týmto výborom je výbor v zmysle nariadenia (EÚ) č. 182/2011[10]. 2. Ak sa odkazuje sa na tento odsek, uplatňuje sa článok 5 nariadenia (EÚ) č. 182/2011. Článok 6 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Uplatňuje sa od 1. januára 2012. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA I Druhy kapitálového tovaru na obchodné alebo priemyselné použitie, na ktoré sa vzťahujú číselné znaky KN[11]: 4011 20 || 8450 20 || 8522 90 80 || 9006 53 80 4011 30 || 8450 90 || 8523 21 || 9006 59 4011 61 || 8469 00 91 || 8523 29 33 || 9007 19 4011 62 || 8472 10 || 8523 29 39 || 9007 20 4011 63 || 8472 30 || 8523 29 90 || 9008 20 4011 69 || 8472 90 10 || 8523 40 99 || 9008 30 4011 92 || 8472 90 70 || 8523 51 99 || 9008 40 4011 93 || 8473 10 19 || 8523 59 99 || 4011 94 || 8473 40 18 || 8523 80 99 || 4011 99 || 8501 10 10 || 8525 50 || 9010 10 5608 || 8501 10 91 || 8525 80 11 || 9010 50 6403 40 || 8501 10 93 || 8525 80 19 || 9011 10 90 6403 51 05 || 8501 10 99 || 8526 10 || 9011 20 90 6403 59 05 || 8501 20 || 8526 91 20 || 9011 80 6403 91 05 || 8501 31 || 8526 91 80 || 9011 90 90 6403 99 05 || 8501 32 || 8542 31 10 || 9012 10 90 8415 10 10 || 8501 33 || 8542 32 10 || 9012 90 90 8415 10 90 || 8501 34 || 8542 39 10 || 9030 10 8415 20 || 8501 40 20 || 8701 10 || 9030 20 91 8415 81 || 8501 40 80 || 8701 20 || 9030 31 8415 82 || 8501 51 || 8701 90 90 || 9030 33 8415 83 || 8501 52 20 || 8702 || 9106 8415 90 || 8501 52 30 || 8704 21 31 || 9107 8418 30 80 || 8501 52 90 || 8704 21 39 || 9207 10 8418 40 80 || 8501 53 50 || 8704 21 91 || 9207 90 8418 50 || 8501 53 81 || 8704 21 99 || 9506 91 90 8418 61 || 8501 53 94 || 8704 22 || 9507 10 8418 69 || 8501 53 99 || 8704 23 || 9507 20 90 8418 91 || 8501 61 20 || 8704 31 31 || 9507 30 8418 99 || 8501 61 80 || 8704 31 39 || 8427 || 8501 62 || 8704 31 91 || 8431 20 || 8501 63 || 8704 31 99 || 8443 31 91 || || || 8443 32 10 || 8501 64 || 8704 32 || 8443 32 91 || || || 8443 32 99 || 8518 40 30 || 8704 90 || 8443 39 10 || || || 8443 39 39 || 8518 90 || 8705 || 8443 99 10 || 8519 20 || 9006 10 || 8450 11 90 || 8519 81 51 || || 8450 12 || 8521 10 95 || 9006 30 || 8450 19 || 8522 90 49 || 9006 52 || PRÍLOHA II Suroviny, diely a súčiastky určené na poľnohospodárske účely, priemyselné spracovanie alebo údržbu, na ktoré sa vzťahujú číselné znaky KN[12]: 3901 || 4810 22 10 || 5501 || 3902 10 || 4810 22 90 || 5502 || 3903 11 || 4810 29 || 5503 || 8706 3904 10 || 4810 31 || 5504 || 8707 3906 10 || 4810 32 || 5505 10 || 8708 4407 21 10 || 4810 92 || 5505 20 || 8714 11 4407 21 91 || 4810 99 10 || 5506 || 8714 19 4407 22 10 || 4810 99 90 || 5507 || 8714 91 4407 22 91 || 5108 || 5508 10 10 || 8714 92 4407 25 10 || 5110 || 5508 20 10 || 8714 93 4407 25 30 || 5111 11 || 5509 || 8714 94 4407 25 50 || 5111 19 10 || 5510 || 8714 95 4407 26 10 || 5111 19 90 || 5512 || 8714 96 4407 26 30 || 5111 20 || 5513 || 8714 99 4407 26 50 || 5111 30 || 5514 || 9002 90 4407 29 15 || 5111 90 10 || 5515 || 9006 91 4407 29 20 || 5111 90 91 || 5516 || 9007 91 4407 29 25 || 5111 90 93 || 6001 || 9007 92 4407 29 45 || 5111 90 99 || 6002 40 || 9008 90 4407 29 83 || 5112 11 || 6002 90 || 9010 90 4407 29 85 || 5112 19 || 6217 90 || 9104 4407 99 40 || 5112 20 || 6305 10 10 || 9108 4410 || 5112 30 || 6305 10 90 || 9109 11 4412 || 5112 90 || 6305 20 || 9109 19 || 5205 || 6305 32 || 9109 90 || 5208 || 6305 33 || 9110 11 10 || 5209 || 6305 39 || 9110 11 90 || 5210 || 6305 90 || 9110 12 || 5212 || 6309 || 9110 19 || 5401 10 12 || 6406 || 9110 90 || 5401 10 14 || 7601 || 9111 || 5401 20 10 || 8517 70 90 || 9112 4803 || 5402 || 8529 10 80 || 9114 4804 || 5403 || 8529 10 95 || 4805 || 5404 11 || 8529 90 || 4810 13 || 5404 90 || || 4810 14 || 5407 || || 4810 19 10 || 5408 || || LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh nariadenia Rady, ktorým sa dočasne pozastavujú spoločné autonómne clá podľa Spoločného colného sadzobníka na dovoz určitých priemyselných výrobkov na Kanárske ostrovy. 2. ROZPOČTOVÉ RIADKY: Kapitola a článok: kapitola 12 článok 120 Suma zahrnutá do rozpočtu na rok 2011: 16 653 700 000 EUR 3. FINANČNÝ VPLYV ¨ Návrh nemá finančný vplyv X Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) || || Rozpočtový riadok || Príjmy[13] || 12-mesačné obdobie začínajúce od dd/mm/rrrr || [Rok 2012 – 2021] Článok 120 || Vplyv na vlastné zdroje || 1. 1. 2012 – 31. 12. 2021 || -2,2/rok 4. OPATRENIA PROTI PODVODOM Kontroly konečného použitia všetkých výrobkov, na ktoré sa vzťahuje toto nariadenie Rady, sa vykonajú v súlade s článkami 291 až 300 nariadenia Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva. 5. POZNÁMKY Aby sa hospodárskym subjektom umožnilo prijímať dlhodobé investičné rozhodnutia, navrhované pozastavenia by mali zostať v platnosti na desať rokov. Nahrádzajú sa ním opatrenia zavedené nariadením Rady (ES) č. 704/2002, ktorých platnosť sa skončila 31. 12. 2011. Odhadované náklady na toto opatrenie Na základe informácií, ktoré poskytli regionálne orgány, by sa teda dal vplyv na stratu príjmov vyplývajúci z tohto nariadenia odhadnúť na 2,96 mil. EUR (hrubá suma zahŕňajúca výdavky, ktoré vznikli pri výbere) x 0,75 = 2,22 mil. EUR ročne v období 1. 1. 2012 – 31. 12. 2021. Strata príjmov pri tradičných vlastných zdrojoch sa vyrovná z príspevkov členských štátov na základe HND. [1] Stanovisko z … 2011 (zatiaľ neuverejnené v Úradnom vestníku). [2] Ú. v. EÚ C [...], [...], s. [...]. [3] Ú. v. EÚ C [...], [...], s. [...]. [4] Ú. v. EÚ L 111, 26. 4. 2002, s. 1. [5] Eurostat: Regionálne štatistiky – miera nezamestnanosti, podľa regiónov NUTS 2, 1999 – 2009. [6] Ú. v. ES L 302, 19.10.1992, s. 1. [7] Ú. v. ES L 253, 11.10.1993, s. 1. [8] Ú. v. EÚ L 55, 28.2.2011, s. 13. [9] Ú. v. ES L 256, 7.9.1987, s. 1. [10] Ú. v. ES L 55, 28. 2. 2011, s. 13. [11] Ako sa stanovuje v nariadení Komisie (EÚ) č. 861/2010 z 5. októbra 2010, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 284, 29.10.2010, s. 1). [12] Ako sa stanovuje v nariadení Komisie (EÚ) č. 861/2010 z 5. októbra 2010, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 284, 29.10.2010, s. 1). [13] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.